Dame i gospodo poslanici, poštovani gosti, uz stav Kolegija da nam oprostite na ovom zakašnjenju od jedan sat od predviđenog početka zasjedanja Predstavničkog doma, koje je bilo objektivne prirode, iz razloga dodatnih konsultacija i zasjedanja proširenog kolegija Predstavničkog doma Parlamentarne skupštine BiH. Otvaram 2. sjednicu Predstavničkog doma Parlamentarne skupštine Bosne i Hercegovine. Na sjednicu su, pored poslanika pozvani: predsjedavajući i članovi Predsjedništva BiH, predsjedavajući i članovi Vijeća ministara BiH, predstavnici OHR-a, predstavnici OSCE-a i predstavnici Phare. Pozvani su i predstavnici sredstava javnog informisanja. Sve prisutne srdačno pozdravljam i zahvaljujem se svima na radu Predstavničkog doma Parlamentarne skupštine BiH. Sjednici prisustvuje 42 poslanika i u cjelosti imamo kvorum za donošenje punovažnih odluka ovog doma. S obzirom da na prošloj sjendici dva poslanika nisu položila zakletvu, ja pozivam gospođu Medihu Filipović i gospodina Ibrahima Đedovića da polože zakletvu. /Davanje zakletve/ Izjavljujem da ću savjesno vršiti dužnosti koje su mi povjerene. Poštovati Ustav Bosne i Hercegovine. U potpunosti provoditi Opći okvirni sporazum za mir u Bosni i Hercegovini. Štititi i unapređivati ljudska prava i osnovne slobode, te štititi interese i jednakost svih naroda i građana. Čestitam poslanicima. [[aplauz]] U cjelosti 42 poslanika su položila zakletvu. Imamo u cjelini kvorum, koji predviđa Predstavnički dom Parlamentarne skupštine BiH. Gospodo poslanici, vi ste također, u pozivu dobili i prijedlog dnevngo reda. U vezi sa prijedlogom dnevnog reda dužan sam u ime Kolegija iznijeti par zapažanja i osvrta. U pripremi ove sjednice održane su tri sjednice Kolegija i tri sjednice Kolegija u proširenom sastavu, tj. Kolegija sa predsjednicima klubova parlamentarnih stranaka, koje funkcioniraju u Predstavničkom domu Parlamentarne skupštine. Poslednje konsultacije smo imali jučer u večernjim satima. Na tim sastancima obavljene su 2 opsežne konsultacije predsjednika klubova poslanika u sastavu komisije Doma, u skladu sa Psolovnikom Predstavničkog doma. Također, između klubova je dogovoren raspored mjesta predsjedavajućih komisija. Kao rezultat tih konsultacija, evo vi ste u poslednji čas danas na klupama skupštinskim, dobili prijedlog za sastav stalnih komisija, što je materijal dat za drugu tačku predloženog dnevnog reda naše sjednice. Danas ste, također, dobili materijal za treću tačku dnevnog reda naše sjednice, a to je Informaicja Vijeća ministara o pitanjima tzv. balkanskog sindroma. Također, od Službe sam obaviješten da je putem telefaksa upućen materijal za tačku 4 predloženog dnevnog reda, odnosno Prijedlog zaključka o utvrđivanju kriterija o profesionalizaciji poslanika. Ovim otvaram raspravu o prijedlogu dnevnog reda koji ste dobili u pozivu i, istovremeno najavljujem da je Stranka za BiH, u pisanoj formi dostavila zahtjev za proširenje dnevnog reda, odnosno dopunu dnevnog reda, sa temom odobrenje mandatara za Vijeće ministara od strane Predsjedništva BiH. Da li poslanik stranke za BiH, želi obrazložiti? Izvolite gospodine Belkiću.
Ja sam Beriz Belkić, predsjednik Kluba poslanika Stranke za BiH, sve vas pozdravljam. Istina je, da je Stranka za BiH, preko mene kao predsjednika Kluba, učestvovala na svim ovim sastancima o kojima je gospodin Avdić govorio i da smo se i tom prilikom zalagali za ovo što ću pokušati sada da argumentiram. Osnovni motim i razlog za što pokušavamo i danas ovo uvrstiti u dnevni red je, zato što naša država već dva i po mjeseca nema svoju vladu. Skupština BiH je 23. januara 2001. godine, dobila Odluku Predsjedništva BiH, od 18.01. kojim se gospodin Martin Raguž imenuje za mandatara. Po Poslovniku član 115. ove skupštine, Kolegij je dužan odmah sazvati Skupštinu i odrediti se o toj odluci, odnosno potvrditi je ili ne potvrditi ili kako se upotrebljava izraz odobriti ili ne odobriti. U obrazloženjima za što danas da o ovome ne razgovaramo i ne izjašnajvamo se, bilo je govora da je isuviše kratko vrijeme, da kandidat kojeg je utvrdilo Predsjedništvo, treba još vremena oko konsultacija, bilo je riječi o programu, međutim, mislim da je program Predsjedništvu i dostavljen i da se o tom programu razgovara u konsultacijama koje je gospodin Martin Raguž vodi, ja pretpostavljam i, za Stranku za BiH, to nisu argumenti u odnosu na potrebu da ova država konačno dobije vladu. Nama se, također, čini da je ovo dobra prilika da se provjeri da li gospodin Martin Raguž ima većinu u ovom domu, odnosno da li će biti potvrđen ili ne. To su osnovni razlozi, osnovni, da ne elaboriram dalje. Državi treba vlada. Mi ne vidimo proceduralne prepreke da se ova tačka dnevnog reda danas ne uvrsti u dnevni red i da se Predstavnički dom o tome izjasni. A, kada je riječ o kandidatima, mogu vas izvijestiti da grupa stranaka, koja vjeruje da ima većinu u ovom domu u Predstavničkom domu, također, ima svoga kandidata. Hvala vam lijepa.
Hvala gospodinu Belkiću. Gospodin Banjac se javio za riječ. 3
Dame i gospodo poslanici, poštovani gosti, u ime Kluba poslanika SDS, zbog ustavno pravnog položaja Predstavničkog doma, tražim skidanje s dnevnog reda Informacije o tzv. balkanskom sindromu, ne smatrajući da se o tome ne treba raspravljati. Razlog za skidanje jeste ustavno-pravni položaj Predstavničkog doma i kad budu stvoreni uslovi, mi ćemo prihvatiti da ova tačka bude na dnevnom redu. Molim da se o tome poslanici izjasne glasanjem i jedna kratka opaska, krivi navod gospodina Belkića. Bosna i Hercegovina stvarno nema vladu, ona ima Savjet ministara.
Hvala gospodinu Banjcu, gospodin Lužanski.
Gospodine Predsjedniče, uvažene kolegice i kolege zastupnici, uvaženi ministri, dragi gosti. Koliko sam mogao razumjeti, gospodin Belkić ostaje pri svom stajalištu, odnosno pri zahtjevu Stranke za BiH, da se na današnju sjendicu uvrsti povjerenje, odnosno glasovanje o povjerenju ili ne povjerenju za gospodina Raguža, no, ja želim upozoriti na članak 115. Poslovnika o radu, koji kaže: kada Dom primi odluku o imenovanju predsjedatelja Vijeća ministara, Kolegij će odmah sazvati sjednicu, u skladu sa člankom 5. stav 4. Ustava BiH. Mislim da Kolegij to nije učinio i da će kao što je i sinoć na Kolegiju odlučeno, Kolegij u narednih nekoliko dana zasjedati i donijeti odluku o sazivanju sjednice Zastupničkog doma po tom pitanju. Hvala lijepa, a u krajnjem slučaju, želim istaknuti da podržavamo predloženi dnevni red.
Hvala zastupniku Lužanskom. Da li se još neko javlja za riječ? Imamo dva prijedloga za korekciju dnevnog reda. Gospodin Dokić.
Cijenjeno Predsjedništvo, dame i gospodo kolege poslanici, cijenjeni gosti, prijedlog Koalicije, či sam ja predsjednik, a ta Koalicija ima dugačak naziv, koji se svodi na PDPSNZDSPSNSDSPRS, predlaže, također, da se ova tačka dnevnog reda, koja se zove informacija o pitanjima vezanim za balkanski sindrom skine do daljnjem. Kao prvo, takvo ozbiljna stvar, kao što je ovaj problem, ne bi mogla da dođe na klupe poslanika istog dana kada se o ovome raspravlja. Ako ćemo to shvatiti kao formalnom stvari, onda je dovoljno da nam je Savjet ministara dostavio pismenu informaciju i mi ćemo se upoznati. Ovo je znatno ozbiljniji problem nego što je ovdje prezentovano. Ja bih vas samo podsjetio da je u RS, da su održana nekolika naučna skupa na tu temu, da je Akademija nauka RS oformila komisiju koja sve to treba da objedini, dosadašnja istraživanja i efekte i kad budemo stvorili uslova da ozbiljno razgovaramo o ovoj temi i da Skupština donese izvjesne zaključke, onda možemo staviti ovu tačku, ovu informaciju kao tačku dnevnog reda. 4 Ovaj klub isto smatra da, nisu sazreli uslovi za razgovor o predsjedavajućem i zaista bi bilo dobro da se ostavi prosotra još sedam do deset dana, kako bi se i u okviru ove druge grupe, koja pravi većinu stvorili uslovi da se eventualno napravi većina. Sada ne postoji većina. O izvjesnim programima i platformama ovih pet-četiri stranke, koje čine ovaj klub, nisu uopšte zajednički raspravljale i one traže jednu takvu analizu. Dakle, stvar je narednog perioda kako će se, da li će biti stvorena ta druga većina, a ujedno pruža se mogućnost sadašnjem mandataru da napravi jedan ozbiljan program sa kojim bi izašao pa poslanici će procijeniti da li će glasati za njega ili ne. Hvala lijepa.
Hvala poslaniku Dokuću. Da li se još neko javlja za riječ? Možemo smatrati da je diskusija oko dnevnog reda završena i možemo prići izjašnajvanju po datim prijedlozima. Naime, po članu 51. našeg poslovnika smo obavezni glasati za predložene izmjene odnosno korekcije dnevnog reda i to redoslijedom po kojem su prijedlozi dati. Znači, gospodin Belkić Stranka za BiH, traži proširenje dnevnog reda za tačku razmatranje povjerenja predloženom kandidatu od strane Predsjedništva za premijera, odnosno mandatara Vijeća ministara. U tom smislu stavljam prijedlog na glasanje. Izvolite Ljubiću.
Uvaćeni zastupnici, uvaženi gosti, ja sam dužan napomenuti da smo mi prije održavanja ove sjednice kao Kolegij imali kratak sastanak sa aktuelnim predsjedavajućim Vijeća ministara i imenovanim predsjedavajućim Vijeća ministara i naš je stav zajednički bio da se, da predsjedavajući obavijesti Predsjedništvo, da u roku sedam dana iziđe, znači, sa svojim prijedlogom i da od nas traži da održimo sjednicu u roku sedam dana i na njoj se izjasnimo o predsjedavajućem Vijeća ministara. On je izrazio svoj stav i nama u Kolegiju kao i javnosti da je njemu potrebno još sedam dana da završi te konsultacije, jer ipak se radi o vrlo ozbiljnim stvarima i nije to kao pitanje pukog glasanja, dizanja ruke, jesmo li za ili nismo, mislim da bi korektnost nalagala, da ostavimo kandidatu još sedam dana, jer je to tražio, jer ja ne vidim kako bi se mi mogli izjasniti o prijedlogu predsjedavajućeg Vijeća ministara bez njega samog. Napominjem, da on nije dobio poziv za dnevni red sjednice na kojoj je točka dnevnog reda, znači, glasanje ili izbor predsjedavajućeg Vijeća ministara. Ja mislim da o takvoj ozbiljnoj stvari da čovjek usput sazna iz novina, mislim da ne bi bilo korektno. To samo radi informacije i kod izjašnajvanja da imate i tu informaicju.
Hvala gospodinu Ljubiću. Gospodin Lagumdžija.
Dame i gospodo, cijenjene kolege zastupnici-poslanici, uvaženi gosti, povodom prijedloga gospodina Belkića, nakon intervencije gospodina Ljubića, dužan sam reći par riječi. Naime, mi smatramo da je apsolutno ne prihvatljivo da čovjek koji je dobio mandat od Predsjedništva da formira Vijeće ministara, znajući zahtjeve velikog broja političkih stranaka, koje u Parlamentarnoj skupštini BiH imaju 5 respektabilnu snagu, nije prisutan ovdje, dok je kompletno Vijeće ministara tu prisutno. Nama je savršeno jasno da, gospodin predsjedavajući, tekući predsjedavajući Vijeća ministara nije spreman da izađe sa svojim konceptom danas, to je nama jasno. Međutim, mi smo očekivali da će na današnjoj sjednici Parlamentarne skupštine BiH, gospodin predsjedavaju Vijeća ministara, koji je dobio mandat ponovo od Predsjedništva, nađe za shodno da nas obavijesti o toku konsultacija, tim više što se o jednoj takvoj ozbiljnoj stvari u javnosti šire određene dezinformacije, koje ne ukazuju na to da možemo na pravi način riješiti ovaj problem. SDP je poznato, stoji na stanovištu da je ovo bilo gubljenje vremena. Mi znamo da ćemo, sticajem okolnosti, s obzirom da očigledno ne postoji spremnost ni čovjeka koji je dobio mandat u Predsjedništvu da nam se danas obrati. Nama je savršeno jasno da nećemo biti u mogućnosti da završimo i okončamo kandidaturu gospodina Raguža na današnjoj sjednici Parlamenta. Ja sam dužan da obavijestim javnost, kolege Predsjedništvo BiH, političke stranke, u krajnjem slučaju međunarodnu javnost, da mandatar gospodin Raguž je čovjek koji smatramo da ne može formirti Vijeće ministara, na način koji garantuje da se ova zemlja može izvući iz situacije u kojoj se nalazi. SDP BiH, kao najveća partija po broju mandata u ovom predstavničkom domu, želim jasno da obavijestim javnost još jednom, s obzirom da se, u toku konsultacija, koristi i moguća participacija SDP-a u nekom novom Vijeću ministara, želim domaću i međunarodnu javnost i ovaj dom da obavijestim da SDP kao partija koja ima najveći broj mandata, očekuje od Predsjedništva da se povjeri čovjeku iz SDP-a mandat za formiranje Vlade, odnosno Vijeća ministara koji bi izašao pred ovaj dom. To očekujemo i, vrlo jasno želimo da damo do znanja da bilo koje vijeće ministara u kojem mandatar dolazi iz HDZ-a, odnosno SDS-a, odnosno SDA, kao i ministri iz tih stranaka su političke kombinacije u kojima SDP BiH neće učestvovati. Dužan sam to reći iz razloga što se u poslednje vrijeme špekuliše i manipuliše sa konceptom reprezentativne vlade i tako se pokušava dobiti na vremenu, u kojem bi eventualno participirao i SDP. Želim javnost domaću, međunarodnu i vas kolege poslanici i zastupnici da vas obavijestim da bilo kakvo planiranje, koje uključuje patricipaciju SDP-a u Vijeću ministara, koje je zansovano na principu, koji se predlaže, ne prihvatljivo i ukoliko treba vrijeme da bijedi i nas u takvo nešto, želim samo da vas obavijestim da je to gubljenje vremena, a odgovorno tvrdim da BiH i oba njena entiteta i sva tri naroda neće imati ništa veću šansu zbog toga što ovo nismo okončali danas, na način koji već duže vremena predlažemo javnsoti. Ja vam se zahvaljujem i gospodine predsjedavajući, to je bio naš komentar na, kako reče vaš zamjenik, malu intervenciju. Hvala lijepa.
Hvala poslaniku Lagumdžiji. Imamo dvije replike. Gospodin Banjac.
Poštovana gospodo, obzirom da je ovdje spomenuta SDS, da ja želim, također, da obavijestim javnost, da nama ne pada na pamet gospodone Lagumdžija da mi ulazimo u komcinaciju tamo gdje se SDP i koristim ovu priliku da kažem neka se to završi na demokratski i ustavan način. Ja neću, niti će SDS činiti bilo kakve smetnje, ali koristim, također, ovu priliku da zbog dijela netačnih navoda, obavijestim i domaću i međunarodnu javnost, da se ovdje skreće razgovor sa pravih problema na sporedne. Niko ovdje neće da kaže da nisu stvoreni uslovi za ustavan rad 6 Predstavničkog doma. Uvažena gospodo, Parlamentarna skupština BiH, po članu 4. Ustava sastoji se iz dva doma i to je Predstavnički i Dom naroda. Svi vi dobro znate da Doma naroda nema još da nije formiran. Svi vi znate da je razlog ne formiranju Doma naroda u Federaciji BiH. Vi dobro znate da je RS uradila sve što je trebala uraditi ii čekamo da se to dogodi u Federaciji. Ja vas ovom prilikom pozivam da to što je moguće prije uradite u Federaciji, da stvorimo ustavni osnov za rad Skupštine Bosne i Hercegovine, a ne da prividno skrećemo probleme na Vijeće ministara, mi trenutno Vijeće ministara imamo i treba da ono funkcioniše tehnički dok se na zakonit način i ustavan način ne izabere drugo. Zato, mislim da je ovdje red da se ukaže na izvor pravih problema a oni leže u nemogućnosti Skupštine Federacije da predloži svoje predstavnike u Dom naroda i time je onemogućeno da Parlamentarna skupština se konstituiše na zakonit način. To i jeste razlog zbog čega je Klub poslanika SDS tražio izostavljanje tačke balkanski sindrom s dnevnog reda i da se mi konstituišemo u skladu s Ustavom, sačekamo konstituisanje Doma naroda i nastavimo ustavno raditi, a ko će tada biti izabran neka odluči skupštinska većina, neka odluči na demokrtski način i mi nećemo sigurno biti smetnja da se to tako uradi, ali vas molim, ja sam juče i radi vas poslanika i radi javnosti, uputio Kolegijumu pitanje. Kakva je pozicija Predstavničkog doma i to ustavna pozicija Predstavničkog doma, dok se ne konstituiše Dom naroda. Dakle, ima li Predstavničkog doma izvan Skupštine BiH i ima li Parlamentarne skupštine BiH, ako nije konstituisan Dom naroda. To pitanje je upućeno Kolegijumu. Kolegijum je obećao da se nas obavijestiti kao Klub poslanika SDS u pisanoj formi i mi očekujemo pisani odgovor. Hvala velika.
Hvala gospodinu Banjcu, Miro Grabovac-Titan.
Gospodine predsjedavajući, gospodo zastupnici, gospodine predsjedavajući ne dopustivo je, da se ova govornica koristi u promidžbu političku. Prema tome, ja imam jednu zamjerku kad je ovdje u pitanju, a pogotovo gospodine Lagumdžija i spomenut je HDZ, a pogotovo korištenje kad je u pitanju stranke koja je ideološki i pravni nasljednik one partije i one ideologije koja je i dovela BiH u ratnu zbilju, smatram da je ona mogla izvući, ona bi je izvukla ’90. i ’91. u vrijeme kada je imala vlast. Drugo, kada je u pitanju ovaj dio HDZ i te kako ima pravo i jeste bila ’90. HDZ a danas SDP a tada je bio on je i ideološki i pravni nasljednik Saveza komunista. Kada je u pitanju HDZ, on ima 90 i skoro 5% odnosno prebiscitarnu potporu hrvatskog naroda, a iz reda hrvatskog naroda dolazi, treba biti hrvat za predsjedavajućeg, prema tome i logično je da HDZ daje svoga kandidata za predsjedavajućeg Ministarskog vijeća. Prema tome, smatram da ne treba se odnositi ni prema HDZ-u pa ni drugim nacionalnim strankama tako kao što SDP hoće kazati da će taj biti koji će spasiti BiH i njene narode, a pogotovo kada je u pitanju hrvtski narod, on nema niti jedan procenat potpore hrvtskog naroda i mi se duboko zahvaljujemo ispred HDZ-a, koji imamo plebisticarnu potporu i sigurno da su oni imali povjerenje hrvatskog naroda i dobili bi te rezultate, pogotovu, ne moože SDP dati kandidata, bez obzira na broj zastupnika, jer time je potpuno jasno, a hrvatski narod je jedan od konstitutivnih i suverenih naroda, time je ništenje jednog dijela suvereniteta, odnosno potuno je uništen suverenitet jednog naroda na jedan drugačiji način koji zagovarate vi i vaša partija. Hvala. 7
Hvala gospodinu zastupniku. Ja vas molim, replike traju tri minute vi to dobro znate po Poslovniku i jednostavno slažemo se sa ocjenom političke promidžbe ili političko promoviranje političkih stranaka i jednostavno rješavanje nekih pitanja, koja su van ishodišta dnevnog reda i problema koji danas razmatramo.
Poštovani predsjedatelju, dame i gospodo zastupnici, mene je ponukalo da izađem pred ovu govornicu, ponukale su me dvije stvari. Naime, smatram da dok sjednica tako reći nije u pravom smislu ni počela, već su se počele događati zaplotnjačke stvari, a to iz elementarnih, moralnih pobuda ne mogu da podnesem. Za što to govorim tako? Da nije normalno da se na ovu sjednicu stavlja točka o izboru predsjednika Ministarskog vijeća ni da se uopće tretira to pitanje, iz razloga, što gospodin Raguž nije ovdje, a nije ovdje što je eksplicite znao da na dnevni red točka koja bi se bavila njime kao takvim, nije ni postavljena, prema tome, sasvim je suvišno da dolazi ovdje zbog toga. A, drugo što on zastupnicima nama nije u vezi s tim podnio nikakav pisani materijal da bi smo mi znali kakav je to njegov program itd. Prema tome, za što se ne može dozvoliti da to pitanje još leži 5-6-10 dana, a BiH koja nije do sada izgorjela, ja mislim ni za tih deset dana ne bi izgorjela. Prema tome, za što sada se zastupa to, da se to postavi na dnevni red, a sve to nekako iza kulisa, neartikulirano, sve to nekako kriomice, pomalo ilegalno itd. Ako je Alijansa do sada imala na umu da to mjesto uzme, a vjerojatno jeste, za što nije u javnosti, možda istakla nekoliko imena svojih kandidata, pa da javnost vidi koji su to ljudi, čime bi se bavili, da li oni garantiraju nešto itd. nego sad na prepad, mislim da je to sasvim suvišno, da to nije konstruktivno i zato bih tražio i zastupam to mišljenje i taj stav, da ta točka ne treba da ulazi sada u dnevni red, nego da se ostavi to za 5-6-10 dana pa ćemo dalje vidjeti kakva će situacija biti, a sada prejudicirati neke stvari, mislim da bi to bilo suvišno, nekonstruktivno, čak i ne taktički, toliko i hvala na pažnji.
Zahvaljujem se zastupniku Bakoviću, poslanik Lagumdžija, replika.
Gospodo predsjedavajući, dame i gospodo, cijenjeni kolege zastupnici- poslanici, neću da kažem replika, samo bih bio sklon da dam jedan krivi navod da skrenem pažnju na njega. Naime, ovdje je sa ove govornice, ponovo počelo vraćanje u prošlost, što ja ni na koji način ne mislim da treba da bude naša orjentacija, ali ipak sa ove govornice dat je krivi navod i rečeno je da stranke koje su bile na vlasti, stranka je bila na vlasti ’90. i ’91. je dovela ovu zemlju u rat i rečeno je da je to partija koju ja predstavljam. Želim da vas obavijestim da ta partija či smo mi pravni nasljednici i koja smo i tada postojali, nije bila na vlasti, tako da, ukoliko vi i dalje smatrate da su stranke koje su tada bile na vlasti dovele zemlju u rat, ja to ne sporim, ali ne mislim da je to tema dnevnog reda. Želim samo skrenuti pažnju na krivi navod, naime, da mi nismo stranka koja je to učinila. Također, moram zbog poštivanja Ustava da kažem da SDP da ne može dati kandidata, to nam je već rečeno i u konsultacijama na sjednici Predsjedništva, kad nam je gospodin Ante Jelavić rekao da SDP ne može dati 8 kandidata iz SDP-a i to se sada ponavlja. Ja vam samo želim reći da po Ustavu BiH, SDP može dati kandidata i Hrvata i Srbina i Bošnjaka i bilo koga koga mi odredimo ako može dobiti većinu u Predstavničkom domu Parlamentarne skupštine. Želim, također, reći da konstitutivnost i ravnopravnost naroda u BiH SDP nikada nije doveo u pitanje niti će dovesti u pitanje kad smo mi u pitanju, ne postoji mogućnost da se o tome pregovara, a želim također reći da u skladu sa članom 53. Poslovnika, koji nam je zajednički, članovi Vijeća ministara imaju pravo i dužnost učestvovati na sjednicama ovog doma. Ponavljam, predsjedavajući Vijeća ministara ima dužnost da ovdje bude, a ne da pita da li je pozvan po ovoj ili onoj tački dnevnog reda. Javnosti je savršeno jasno da je, danas se očekivalo izjašnjavanje o Vijeću ministara.
Hvala poslaniku Lagumdžiji. Poslanik Miro Grabovac, replika također.
Možda me gospodin Lagumdžija nije dobro razumio. Kazao sam da su oni i ideološki i pravni, a pravni sigurno nasljednici Saveza komunista, a komunistička partija je bila ‘90-te na vlasti, to se odnosilo na ‘90-tu, a kad je u pitanju ’91. i ’92. kad je izvršena agresija, za što tada te snage se nisu javile da pomognu i da obrane BiH, odnosno da toliko zaštite njene narode i građane. Prema tome, u tome se odnosilo, kad je u pitanju ‘90-ta jeste, a pravni nasljednici ste Saveza komunista, to je točno.
Zahvaljujem zastupniku Grabovcu. Ja vjerujem da više nema replika. Osman Brka, replika.
Ja sam izašao da kažem svoje razočarenje sa početkom rada ove sjednice, pogotovo što sam zaista očekivao da je na prošlim izborima u ovaj parlament izabrano, izabrani vrlo odgovorni ljudi koji će raditi za dobrobit BiH i svih njenih građana i svih njenih naroda. Mi smo ovdje svjesni da moramo imati u toj borbi mnogo kompromisa. Kome to nije jasno, meni je žalo, morat će to da nauči i zbog toga što vjerujemo da u svim političkim opcijama ima čestitih ljudi i da na taj način jedino s tim čestitim ljudima možete ići naprijed, sa ljudima koji imaju potpuno totalitaran stav oko nekog pitanja. Teško će ova zemlja izaći na kraj. Zbog toga, izašao sam da to ovdje kažem. Po svaku cijenu isključivati sve ljude iz bilo koje političke stranke je meni ne prihvatljivo. Po svaku cijenu isključiti kao što je ovdje rečeno za ovom govornicom maloprije, ama baš sve ljude, koji su svim svojim bićem branili ovu državu, a mi smo u Parlamentu te države, po svaku cijenu to je meni ne prihvatljivo. Kao najjača politička stranka u BiH, koja je uradila jako puno za odbranu da sjedim i da šutim na ovakve optužbe, i na ovakve stavove, ja to ne mogu da šutim, zbog toga smatram da ovdje samo ljudi sa razumom i kompromisom, bez tota... mogu voditi ovu zemlju i možemo se dogovarati, na drugi način sigurno neće biti dobro. Ako se ovdje zastupa teza da mora SDP dobiti zato što devet njih je u Parlamentu, pitanje je i kako je došlo do tih devet, onda ja očekujem zaista od SDP-a da u Federalnom parlamentu svesrdno podrži kandidata SDA, jer je SDA u Federalnom 9 parlamentu najbrojnija, tako da dolazimo do raznoraznih apsurda, zbog toga ja pozivam sve vas koji sjedite ovdje na jedan normalan razuman stav, da dopustimo mandatoru da još tih sedam dana, daj bože da sastavi dobru vladu, koja može izvući Bosnu iz eventualnih problema, a ako to ne uspije pa Bože moj, svugdje na svijetu u demokratskim zemljama, zna se ako jedan mandatar ne uspije dobiće drugi i zbog toga nisam za to da na ovakvoj sjendici gubimo bez razloga puno ovako vremena.
Zahvaljujem se poslaniku Brki. Ja vam se zahvaljujem što nema više replika. Možemo privoditi diskusiju i pripremu glasanja za dnevni red današnje 2.sjednice Predstavničkog doma Parlamentarne skupštine Bosne i Hercegovine. Oko ovoga pitanja, još samo nekoliko informacija. Vi ste bili suočeni da smo imali naporno traganje za rješenjem. Naime, dnevni red je znatno bio prije dostavljen poslanicima u odnosu na Odluku Predsjedništva o imenovanju mandatara Vijeća ministara, koja je prispjela u Kolegij, odnosno Parlamentarnu skupštinu BiH. Nakon toga suočeni sa hitnim postupkom koji je nužan kada se Predsjedništvo obrati Predstavničkom domu. Juče smo više puta zasjedali sa aspekta razmatranja dnevnog reda, aktuelnog, koji je danas predložen, što znači nismo uspjeli postići politički konsenzus ni u Kolegiju, ni u širem kolegiju, što znači Predstavnički dom odlučuje o dnevnom redu i sve je legalno i legitimno u smislu predloga koji su danas ovdje izneseni i mislim da se možemo izjasniti o ovim prijedlozima, znači, predlažem, s obzirom na član 51. da idemo po prioritetu, znači iznesenih prijedloga, prvi prijedlog je dao gospodin Beriz Belkić, gospodin Lužanski ima intervenciju.
Ja želim gospodine predsjedniče upozoriti vas na kršenje Poslovnika članka 115. jer prijedlog koji je ušao od Stranke za BiH, traži stajalište Kolegija i sazivanje posebne sjednice, kako je to rečeno u stavku 1. članka 115. sve sjednice, znači, ne radi se o uvrštavanju zakona ili bilo kakve, nego o imenovanju mandatara Ministarskog vijeća, a o tome govori članak 115. stavak 1.
Hvala gospodinu Lužanskom. Gospođa sekretar, da li imamo tumačenje ove procedure?
... Kolegij uvijek tumači odredbe Poslovnika.
Poslovnik tumači Kolegij, ne tumači bilo ko.
Ne, ja se ne ljutim uopšte. 10
Gospođo sekretar u redu je, slažemo se. Predlažem pauzu 15 minuta i Kolegij će izaći sa prijedlogom. [[PAUZA]] Nastaviti sjednicu Predstavničkog doma, nažalost još nismo došli do dnevnog reda, ali ja mogu da istaknem jednu, nema složenijeg mehanizma ni složenije Skupštine BiH kao što je Predstavnički dom Parlamentarne skupštine BiH i logično je i normalno da povratak povjerenje, jednostavno uspostava povjerenja i funkcioniranja doma u cjelosti, bez nekih većih problema će ipak dijelom potrajati i to je normalno, logička dimenzija konstituisanja i funkcionisanja Predstavničkog doma Parlamentarne skupštine BiH. Član 115. na zahtjev gospodina Lužanskog, zastupnika HDZ-a, mi imamo slijedeći stav Kolegija, koji je usaglasio. Kolegij smatra da se danas nisu stekli uvjeti za razmatranje mandatara Vijeća ministara, od strane kandidata Predsjendištva BiH. Razloge i argumente sagledavamo u sledećem. Prije svega, danas nemamo članove Predsjedništva prisutne na ovoj sjednici. Drugo, poziv za ovu sjednicu Predstavničkog doma je znatno prije upućen u odnosu na odluku Predsjedništva, koja je u međuvremenu prispjela u Predstavnički dom. Prošireni kolegij koji je razmatrao, imao obavezu da razmatra odluku Predsjedništva o imenovanju mandatara Vijeća ministara, nije imao politički konsenzus, ni Kolegij nije imao, također, politički konsenzus. Istovremeno mandatar Vijeća ministara, kandidat Predsjendištva BiH je, tražio stupanj tolerancije i završetak konsultacija sa političkim strankama i partijama na cjelokupnom području BiH, što je rezultiralo i stavom Kolegija i razumijevanjem da danas predloži, ostane dnevni red onakav kakav je u pozivu. S tim, Kolegij će odmah nakon ove sjednice u toku narednih dana, dostaviti poziv svim poslanicima Predstavničkog doma Parlamentarne skupštine BiH, sa osnovnim ciljem razmatranja mandatara Vijeća ministara, kao kandidata Predsjedništva BiH i to najdalje u narednih 7-10 dana. To je stav Kolegija Predstavničkog doma Parlamentarne skupštine BiH. Međutim, član 51. mi daje obavezu da stavimo i prijedlog gospodina Beriza Belkića na razmatranje. Ja pitam poslanika Beriza Belkića da li ostaje pri svom zahtjevu, ili jednostavno, nakon ove formulacije zadnje, može možda.
Insistiram da to bude najkasnije sedam dana. Prihvatam.
Mandatar je istakao sedam dana. Možemo li sa ovim zaključkom do sedam dana, jednostavno relaksirati i otkloniti glasanje po pitanju jednostavno zahtjeva Stranke za BiH i poslanika Beriza Belkića, to je jedan bio zahtjev. Drugi zahtjev je, gospodina Banjca da se tačka 3.dnevngo reda koji je danas zakazan, skine s dnevnog reda, uz argumente gospodina Dokića i ostalih. Ja sam dužan da pitam da li ima diksusije. 11
Gospodo poslanici, ja sam u svojoj diskusiji sasvim precizno rekao, da nisu stvoreni ustavni uslovi za rapsravljanje o ovoj tački dnevnog reda, a to sam potkrijepio i činjenicom da je na moja dva pitanja Kolegijum odlučio da odgovori u nekom roku koji je ispred. Zbog toga sam ja da se provjeri ko je zato da tačka ta ostane uz moje obrazloženje na dnevnom redu, a ne da se skine. Ja smatram da će ona kad tad biti, trebati se o njoj raspravljati.
Da li se još neko javlja za diskusiju? Naime, ja se još jedanput pozivam na poslanika Dokića koji je iznio i druge argumente za skidanje ove tačke s dnevngo reda i obrazloženje možemo i usaglasiti, ali mi smo dužni da se izjasnimo oko ovog prijedloga, da se tačka 3. skine sa dnevnog reda. Ko je za, da se ova tačka skine s dnevnog reda, Dokićev prijedlog i Banjčev? Ko je za? Ko je protiv? Niko protiv. Ko je uzdržan? Ovo je prvi krug glasanja. Prebrojali smo 42 poslanika. Jedan poslanik je najavio da će uskoro napustiti sjednicu, ali imamo u cjelini puni sastav Predstavničkog doma. Malo strpljenja do usuglašavanja. Prisutno je 42. Za se izjasnilo 34 poslanika. Protiv niko i suzdržano 6. Ja, također, 8 je suzdržano i bitno je da je većina se izjasnila za prijedlog za skidanje. Po entitetskom principu glasanja, iz Federacije BiH, ko je da se ova tačka skine s dnevnog reda. Samo za, iz Federacije. Imaju ljudi koji broje. Najmanje 10. Vidimo da ima većina. Nema potrebe. Ko je iz RS da se ova tačka skine s dnevnog reda? Mi vidimo pet poslanika. Imamo više od pet. Hvala vam. Znači tačka 3. je skinuta s dnevnog reda i možemo preći u cjelosti na konkretizaciju dnevnog reda i predlaganje dnevnog reda u cjelini. Znači, predlažemo slijedeći dnevni red. 1. Usvajanje Zapisnika konstituirajuće sjednice Predstavničkog doma Parlamentarne skupštine BiH; 2. Izbor članova komisija doma; Tačku 3. Smo skinuli. Tačka 4. Postaje tačka 3. 3. Prijedlog zaključka o mogućoj profesionalizaciji poslanika u Predstavničkom domu i 4. Poslanička pitanja Ko je za da se ovakav dnevni red usvoji? Nema potrebe prebrojavanja, svi su za. Ima li neko pritiv? Uzdržan? Hvala vam. 12 Po entitetskom principu, nema potrebe, odlično hvala vam. Konstatujem da smo usvojili dnevni red za 2. sjendicu Predstavničkog doma Parlamentarne skupštine Bosne i Hercegovine. Ad. 1. Usvajanje zapsinika sa konstituirajuće sjednice Predstavničkog doma Parlamentarne skupštine Bosne i Hercegovine Izvod iz zapisnika ste dobili, stenogram, također, sa 1. konstituirajuće sjednice posjedujemo. Ima li diskusije po tački 1.? Adem Borić.
Gospodine predsjedniče, članovi Vlade, gospodo poslanici, Klub poslanika SDA prihvatio je ovaj izvod iz zapisnika i ukazao na veoma korektnost i hronološki izvještaj odvijanja konstituirajuće skupštine pa evo i danas traje. U želji da se ta korektnost do kraja dovede, rekao bih do perfekcije, klub poslanika predlaže da se u ovaj izvod. Pored kraćeg obraćanja Seada Avdića, predsjedavajućeg ove skupštine, uvrsti i dopuna izlaganja gospode Mirjanića i gospodina Ljubića. Dakle, pored zahtjeva korektnosti, istakao bih i zahtjev znakovitosti. Znakovito je bilo obraćanje gospodina Mirjanića i Ljubića i cijenim da bi trebalo da bude kao dopuna zapisnika, utoliko više što je Klub poslanika SDA ponio subjektivno negativan utisak, nakon što se gospodin Mirjanić prvi dopredsjedavajući Predstavničkog doma, između ostalog, zahvalio jednom dijelu poslanika u prijašnjem radu RS, odnsono gospodina Banjca, na konstruktivnom radu u minulom periodu. Dok o raku ostalih poslanika, prije svega predsjedavajućih u ovom kolegiju nije bilo govora, pa se može da kako izvesti krivi zaključak. Zato mi cijenimo da bi dobro bilo da se dopuni kako ovaj izvod iz zapisnika, kako bi ovu dilemu otklonili. Hvala lijepa.
Zahvaljujem se poslaniku Boriću. Da li se još neko javlja za diskusiju? Ja sam uvjeren da, hoćete izaći,
Nema potrebe, poslanik, drugi zamjenik predsjedavajućeg gospodin Mariofil Ljubić poslanik Srpske demokratske stranke.
Imamo dvije intervencije. Da li se još neko javlja za diskusiju. Nemamo prijavljenih. Molim vas, ja mislim da obraćanje članova Kolegija nakon izbora, nije suprotno da ne mogu biti u jednostavno, u izvodu iz zapisnika, odnosno stenograma sa konstituirajuće sjednice i da nema nikakvih smetnji. Svako stoji iza svojih riječi i to nije nikakav problem da možemo usvojiti u tu intervenciju uz ovu intervenciju i tehničku korekciju ovog izvoda iz zapisnika. 13 Ko je za da se ovaj zapsinik usvoji? Po broju dignutih ruku, protiv da li ima neko? Da li ima neko uzdržan? Znači, svi smo jednoglasno i u tom kontekstu ne treba ni entitetsko glasanje po zapisniku. Usvojili smo zapisnik. Ad.2. Izbor članova komisija Doma Nakon mukotrpnog, pa nekad i konfliktnog rada i usaglašavanja poslaničkih, predsjednika poslaničkih klubova, u četiri sastanka, uz puno kompromisa pa i koncesija pojedinih političkih partija i razumijevanja, došli smo do prijedloga komisija Predstavničkog doma Parlamentarne skupštine Bosne i Hercegovine, njih je osam po devet članova, uz neka pravila koje smo usvojili. Jedno od tih pravila je, da svi polsanički klubovi imaju po jednog predsjednika, da svi poslanici budu najmanje u jednoj komisiji Predstavničkog doma, da najmanje u svakoj komisiji budu dva pripadnika hrvatske nacionalnosti, da pokušamo ravnomjerno podijeliti opterećenja i prisustvo komisijama između poslanika Predstavničkog doma, poštujući te kriterije i normalno da jedna tarećina komisije bude iz RS, dvije trećine iz Federacije BiH. Poštujući te temeljne kriterije, mi smo došli do prijedloga koji je pred vama. Mi u Kolegiju nemamo više nikakvih intervencija niti informacija. Izvolite, ko se javlja za diskusiju po pitanju komisija Predstavničkog doma Parlamentarne skupštine Bosne i Hercegovine. Izvolite. Poslanik Ibrahim Đedović.
Gospodine predsjedavajući, dame i gospodo, pažljivo sam saslušao kriterije koje ste naveli, međutim, ja ovdje izražavam neslaganje sa kriterijumom ravnomjernosti, jer ima poslanika koji su u tri komisije i onih koji su u jednoj. Da ne bi ispalo da se borim za sebe da uđem u komisiju još, ja ne želim to, ali, želim da se poštuje princip. Prema tome, mislim da nema nikakvog razloga da neko bude u više od dvije komisije, a ostalo da se rasporedi po ostalim strankama. Ja se zahvaljujem.
Hvala poslaniku Đedoviću. Ako ja mogu biti slobodan da pokušam odgovoriti na ovo pitanje. Naime, u ovim kriterijumima koje sam nabrojao ima suprotstavljenih kriterija gdje se ne može pomiriti jednostavno. Ako poštujete prije svega temeljni nacionalni kriterij da u svakoj komisiji bude najmanje dvojica pripadnika hrvatske nacionalnosti, onda to ograničava mogućnost pomirenja svih kriterija o kojima gospodin đedović govori, zato se desilo da jedan manji broj poslanika objektivno bude u dvije, odnosno u tri komisije Predstavničkog doma Parlamentarne skupštine. Nažalost, mi u poslaničkim klubovima i Kolegijumu nismo mogli izbjeći takav razvoj događaja i takav prijedlog, a biće još jedna komisija deveta koja je predložena. U toku je promjena Poslovnika o radu Predstavničkog doma i u tom kontekstu ćemo pokušati i kroz tu komisiju relaksirati moguće primjedbe danas koje se javljaju. Ima li još neko za diskusiju. Ja vam se zahvaljujem. Možemo preći na glasanje. 14 Ko je za da se prijedlog komisija Predstavničkog doma usvoji, ko je za? Ima li neko protiv? Da li ima neko uzdržan? Nema. Po rezultatu glasanja ne moramo ići na entitetsko glasanje i u tom kontekstu od prisutnih 42 – za je glasalo 41 usvajanja prijedloga komisija Predstavničkog doma Parlamentarne skupštine Bosne i Hercegovine – protiv 1 – suzdržan nije bio niko. U tom smislu, objavljujem da prijedlog proširenog kolegija komisija, sastava komisija Predstavničkog doma usvojen, uz informaciju da se Kolegij prošireni dogovorio i usaglasio i kandidate za predsjedavajuće komisija Predstavničkog doma. Ukoliko je to potrebno možemo i kandidate za predsjedavajuće ovih komisija pročitati, ali to je usaglašeno i kao informacija. Pročitaj Željko molim te.
Molim vas, šefovi klubova su se usaglasili za sastav komisija i upravo je izglasan sastav komisija i naravno po prirodi stvari bila je rasprava oko predsjedavajućih komisija, šefovi komisija, šefovi klubova su se usaglasili o tome, o podjeli komisija prema klubovima i usaglasili su se oko imena. Ako poslanici nisu obaviješteni od strane svojih šefova klubova, dozvolite mi da ja pročitam ono što je usaglašeno, a ako pogriješim ispravite me. 1. Komisija za ustavno-pravna pitanja Mirko Banjac 2. Komisija za spoljne poslove - predsjedavajući Ivo Andrić – Lužanski 3. Komisija za spoljnu trgovinu i carine - predsjedavajući Tihomir Gligorić 4. Komisija za finansije i budžet – predsjedavajući Beriz Belkić 5. Komisija za ljudska prava, imigraciju, izbjeglice i azil-predsjedavajući Osman Brka 6. Komisija za saobraćaj i komunikacije – predsjedavajući Ivo Lozančić 7. Komisija za administrativna pitanja – predsjedavajući Zdenko Vukić Ja se izvinjavam Sead Avdić, kolega Avdić se neće ljutiti 8. Komisija za ostvarivanje jednakosti spolova u BiH – predsjedavajući Violeta Kamberović I, bit će, predviđeno je da se formira komisija za vjerska pitanja. Predviđeno je da Klub poslanika SDS-a da predsjedavajućeg ove komisije. 15
Hvala Željki, s tim, ja vas molim, predsjedavajući komisija i zamjenici predsjedavajućih komisija iz dva druga konstitutivna naroda se biraju na samim komisijama. Znači, Predstavnički se ne izjašnjava o predsjedavajućim komisijama Predstavničkog doma i prošireni kolegij se dogovorio, ovo je bila samo informacija. Komisije će na svojim odvojenim sastancima izabrati predsjedavajuće i zamjenike predsjedavajućih. Gospodin Dokić.
Gospodo predsjedavajući, ja sam se javio zbog toga što ste vi ipak pročitali prijedloge za predsjednike komisija, a sami ste rekli da je to stvar komisija. Dakle, komisije će uraditi a vi ste rekli kako će komisije uraditi. Kad ste to već rekli, ja želim da iznesem primjedbu koju sam iznio u ime kluba koga predstavljam da sad ponovo ne ističem ime dugačko. Mi smo tražili iz RS da jedan od trojice predloženih u Komisiju za spoljne poslove bude predsjednik ove komisije. Pošto je većina odlučila drugačije, ja sam istakao i ponavljam ovdje pred svima, kada budemo raspravljali o Ministarskom vijeću, onda mi tražimo iz RS, da ministar za inostrane poslove bude kandidat iz RS i prećutno je to na Kolegijumu i dogovoreno. Ovo kažem da imate u vidu i kad sam već ovdje, budući da se govori o formiranju još jedne komisije, devete komisije, ja predlažem Kolegijumu da se razmotri i pitanje formiranja komisije koja bi se zvala komisija za istinu i pomirenje, nešto slično komisiji koju su pokrenule vjerske zajednice, a što bi trebalo da dođe na dnevni red iz skupštine. Mislim da bi od nas trebala da bude pokrenuta ta inicijativa i te dvije komisije da koordiniraju. To nam je neophodno potrebno. Ja ću obrazložiti kad bude vrijeme da se to razmatra za što nam je to potrebno, u najmanju ruku zbog toga što mi imamo ovdje tri istine, najmanje tri istine, a postoji jedna istina za sve ono što se događalo od ‘90-te do danas šta se događa. Smatram da je potrebno da se napravi takva komisija i u okviru skupštine i da se definiše ko može da bude u toj komisiji. Hvala lijepa.
Hvala poslaniku Dokiću, s tim, ovo je kolega Dokić ponovio na proširenom sastanku Kolegija. Ja samo da kažem da Kolegij dobro zna svoje ovlasti i ingerencije koje su mu date, shodno Poslovniku o radu Predstavničkog doma i mi nemamo pravo se upuštati, nismo se upuštali u pravo jednostavno rješavanje kadrovskih pitanja ili predlaganja Vijeća ministara, ponajmanje, znači, nema Kolegij konsenzus o bilo kakvim kadrovskim pitanjima a ponajmanje ministru vanjskih poslova. Znači, da se ne upuštamo danas na sjendici oko takvih promišljanja. Ostajemo, imamo povjerenje koji će predlagati, Predstavnički dom koji će se izjasniti o svakom kandidatu ponaosob. Ovo je bila samo informacija. Ja vas molim da imamo tolerancije da komisije izaberu svoje predsjednike na odvojenim sastancima, uz ovaj prijedlog proširenog kolegija, koji, također, očekujemo da se respektira i da jednostavno komisije imaju ovakav raspored predsjednika i predsjedavajućih komisija. Mi smo za danas predložili sledeće, da danas, sad da napravimo jednu pauzu od pola sata ja vas molim, nužnu pauzu, pošto smo vrlo operativni ljudi, jednu pauzu od pola sata, gdje bismo u toj pauzi konstituirali komisije, izabrali predsjednike da komisije mogu normalno nastaviti da rade u prostoru i vremenu koje je pred nama. 16 Znači, nužno je konstituisati komisije, izabrati predsjednike komisija, tako se dogovorio prošireni kolegij. Ako je malo vremena od pola sata, možemo ga produžiti, ali dajem pauzu pola sata. Molim vas, imamo tri kabineta. Koleginica Branka ima raspored kabineta i formiranje komisija.
Mogu li samo sa mjesta?
Branka za govornicu, molim te.
Može li samo malo molim vas, u kabinet gospodina Ljubića trebalo bi da idu slijedeće komisije: Komisija za ustavno-pravna pitanja, Komisija za spoljne poslove i Komisija za ostvarivanje jednakosti spolova u BiH. U kabinet gospodina Avdića ide Komisija za spoljnu trgovinu i carine, Komisija za saobraćaj i komunikacije. U kabinet gospodina Mirjanića ide Komisija za finansije i budžet, Komisija za ljudska prava, imigracije, izbjeglice i azil i Komisija za administrativna pitanja. To su tri naša kabineta.
Ja pozivam po ovom redoslijedu da obavimo ovaj dio posla. Hvala vam. [[PAUZA]] Gospodo, predlažem da počne, odnosno da nastavimo zasjedanje Predstavničkog doma, tačka 3. s tim prije da vas obavijestim da smo u pauzi koja je nešto duže trajala, uspjeli konstituisati komisije njih svih osam, izabrati predsjednike, po prijedlogu proširenog kolegija, u tom smislu, možemo smatrati da je ovaj ciklus formiranja Predstavničkog doma sa ovim završen, a ostaje još obaveza da na prvom sastanku komisija izaberu se dopredsjednici, odnosno zamjenici predsjedavajućih komisija iz druga dva konstitutivna naroda, tako da možemo konstatirati da smo mi završili proces konstituiranja Predstavničkog doma i u tom kontekstu možemo da radimo shodno Ustavu i Zakonu BiH. Pred vama je tačka 3. Ad.3. Prijedlog zaključka o mogućoj profesionalizaciji poslanika u Predstavničkom domu Zaključak koji je proizašao kao prijedlog iz naših stručnih službi,pokušali smo ga dograditi i inovirati s aspekta mišljenja i stava Kolegija. Ja bih zamolio gospodina Mariofila Ljubića, dopredsjednika da izloži i obrazloži ovaj zaključak, odnosno prijedlog. 17
Uvaženi predsjedavajući, uvaženi zastupnici, mi smo pripremili ovaj zaključak o utvrđivanju kriterija o profesionalizaciji zastupnika. Mi smo i do sada kao Zastupnički dom imali jedan zaključak, ali to je bio ispred Administrativne komisije, ali donošenjem novog Poslovnika, na temelju članka 11. točka 2. Poslovnika Zastupničkog doma. Zastupnički dom na svojoj sjendici je ovlašten da donosi zaključak o utvrđivanju kriterija o profesionalizaciji zastupnika, tako da smo mi pripremili jedan stav. Napominjem, da je u prijašnjem zaključku, koji je donijela Administrativna komisija, kao profesionalci su bili predviđeni predsjedavajući i zamjenici i predsjendici komisija. U ovom zaključku su postavljene odredbe dosta široko članak 2. kaže: “Pravo na stjecanje statusa stalno zaposlenih zastupnika u Zastupničkom domu, imaju svi zastupnici izabrani u Zastupničkom domu, ovisno, znači, od raspoloživih sredstava”. Znači, na nama je i da utvrđujemo i raspoložena sredstva kod donošenja proračuna, svakako ćemo voditi o tome računa. Ali, već u sledećem stavu da o tim pitanjima odlučuje Administrativna komisija, znači, njoj se podnose zahtjevi. Mi smo u sklopu toga bili planirali preko Administrativne komisije izvršiti jednu anketu među zastupnicima da vidimo koliki interes za profesionalizacijom postoji. Po meni bi dobro bilo da što više zastupnika budu profesionalci, jer ipak nas nije veliki broj i svakako radi efikasnosti rada i evo nalazimo se i po komisijama. Dobro bi bilo da imadnemo više profesionalaca, ali o tome će svakako odlučiti i zastupnici, shodno svojim željama i mogućnostima, obratit će se Administrativnoj komisiji. Također, vodili smo računa i o tome da će svakako i stranke koje imaju manje zastupnika sigurno iskazivati potrebu za zastupnicima profesionalcima, zato nismo išli sa odredbom da ograničimo koji je to broj, da li je to jedna trećina, polovina ili četvrtina, mislim da je ovo jedan dobar, solidan kriterij koji u članu 2. Daje mogućnost svim zastupnicima da mogu postati profesionalci, a u članu 4. on sugerira, znači, i u pravilu kaže da bi to svakako trebali biti predsjedavajući i zamjenici. Znači, on je postavljen dosta široko, kažem još jednom, mi ćemo provesti i ovu anketu, da vidimo koliki postoji interes, ali svakako na nama je da utvrdimo i kod proračuna potrebe za funkcioniranje Zastupničkog doma, a po meni kažem ne trebamo nikome ko želi profesionalno i odgovorno rad, da mu uskratimo mogućnost da bude profesionalac i da ostvaruje sva prava iz radnog odnosa kao zaposleni zastupnik. Mislim da ovdje nema ništa nejasno, mi slijedimo i Ustav i ustavni temelj, koji kaže da će zastupnici za svoj rad biti plaćeni. Prema tome, zastupnik to svoje pravo može ostvariti podnošenjem zahtjeva Administrativnoj komisiji a na nama je da kao Administrativna komisija i kao Dom pronađemo sredstva u proračunu i za finansiranje rada Zastupničkog doma, mislim da toliko za početak.
Hvala gospodinu Ljubiću. Imate pred sobom prijedlog zaključka, obrazloženje. Ko se javlja za riječ? Ima li neko za diskusiju? Gospodin Banjac. 18
Poštovane koleginice i kolege, ja sam imao to napisano na stolu pa ne znam iz kojih razloga, to je ovako s godinama, pa sam ja na brzinu uhvatio da pišem ono što sam već imao. Molim vas, mislim da ovakav zaključak, možda je ovo i nespretno rečeno, vi pravnici bolje od mene to znate. Zaključak obično treba da sadrži jednu sasvim jasnu odredbu, koja je posve jasna i razumljiva a ovo bi više ličilo na odluku, koja ima više članova, stavova, zaključaka, vi pravnici bolje znate da li zaključci mogu da budu po tačkama, ali eto, mislim da bi bilo prije svega da ovo bude odluka. Drugo, mislim da ovaj problem treba sasvim precizno definisati, ali ovdje nije precizno definisano i zbog toga predlažem da razmislite i ako je moguće prihvatite prijedlog, a on glasi: “Da se u tački 2. dodaje novi stav, koji bi regulisao precizno, jer ovdje je rečeno, mogu svi, ali ako im se to odobri”, pa onda ne mogu. Sama činjenica da ima ona tamo “ako”, onda ne mogu svi i nebi trebalo tako to tumačiti. Ja bih dodao sledeći stav u ovoj tački, koji glasi, status stalno zaposlenih poslanika ima najmanje jedna trećina, znači da ispod toga ne idemo. Od ukupnog poslaničkog sastava, od čega, znači od tog sastava, jedna trećina mora biti iz RS i dvije trećine iz Federacije, jer je tako i sastavljeno. Dalje, da poslanički klubovi donose odluku o pojedinačnoj profesionalizaciji svojih članova i o tome obavještavaju Administrativnu komisiju. Sljedeće, zahtjev za sticanje statusa stalno zaposlenog poslanika, podnosi poslanički klub, odnosno poslanik, jer može biti i poslanika izvan poslaničkih klubova samostalnih Administrativnoj komisiji i tu se slažem i samo bih to dodao u tački ovoj 3. i u 4. Brisao bih tekst pa bih ovako stavio. Predsjedavajući i zamjenici predsjedavajućeg Predstavničkog doma funkciju obavljaju profesionalno. Gospodo, ne možemo ovdje ostavljati mogu ili ne mogu, ovo je visoka funkcija, ovdje treba da se radi, ako hioćemo naprijed nećemo moći drugačije i dalje nemam primjedbi, a imam još jedan prijedlog. Obzirom da mi svi imamo po koju primjedbicu, vjerovatno još i ovdje, da to u pisanoj formi dostavimo Kolegijumu, nije hiće, ne treba žuriti i da na sledećoj skupštini vi kažete šta ste prihvatili i donesete kod nas kompletnu odluku ili zaključak kako ćete se već opredijeliti. Hvala vam lijepa.
Hvala poslaniku Banjcu. Ko se dalje javlja za riječ? Znači u suštini gospodin Banjac predlaže da ovaj zaključak, odnosno prijedlog pretvorimo u nacrt, da dostavimo naše primjedbe i da na narednoj sjendici se izjasnimo o odluci, odnosno zaključku koji smo danas predložili, uz ove dopune, normano, o kojima je govoreno. Gospodin Belkić. Ovo pitanje relaksira odgovor a to je da će Administrativno-upravna, pravna komisija izvršiti anketiranje poslanika u mogućoj profesionalizaciji svakoga, što znači imat ćemo broj mogući potencijalnih kandidata za profesionalizaciju svoga rada u Predstavničkom domu. Banjac. 19
Gospodo, nećemo moći tako krenuti. Ispadamo socijalna ustanova. Ja mislim da bi Administrativna komisija i Kolegijum trebali malo drugačije da razmišljaju. Šta je ovdje neophodno profesionalizovati da bi Skupština efikasno radila, jer ako krenemo s anketom dolazimo do socijalnih pitanja. Ako krenemo od potrebe skupštine dolazimo do suštinskih pitanja. Dakle, prije toga ja mislim da treba vidjeti koje su to funkcije, da li predsjednici i zamjenici predsjednika komisija, samo predsjednici ili kojih komisija, možda ne svih i šta treba uraditi ovdje. Mora se znati šta će dati bolju efikasnost rada Parlamenta, odnosno ovog doma.
Hvala poslaniku Banjcu. Ko se dalje javlja za riječ, s tim da ostavi pravo svakog poslanika da može profesionalizirati svoju funkciju i to mu se pravo ne može oduzeti. U odnosu na finansijska sredstva mi još nismo dobili nacrt budžeta od strane Predsjedništva, odnosnio Vijeća ministara i trudit ćemo se u cjelosti da budžet Predstavničkog doma u cjelosti akceptira mogućnost profesionalizacije svakog poslanika ponaosob i zato ćemo se truditi, što više profesionalizirati poslanika u Predstavničkom domu Parlamenta BiH i to je cilj. Tražit ćemo takav budžet koji jednostavno projektuje takve mogućnosti. Onda ćemo ovako, predlažemo da ovo pretvorimo u nacrt zaključka, da prihvatimo sve ove sugestije i idući put ćete dobiti detaljan, odnosno prijedlog zaključka za izjašnjavanje, normalno pisane primjedbe, to smo rekli da dostavi Kolegiju koji će akceptirati i uraditi ovaj zaključak. Možemo li sa ovim zaključkom završiti tačku 3.? Da nacrt odluke, zaključak definira Poslovnik. Zaključak je, forma je zaključka nije odluke. Ostajemo pri ovome, znači, zaključak i da to bude nacrt zaključka. Ko je za ovakav stav molim vas? Hvala vam, većina. Ima li neko protiv? Ima li neko uzdržan? Hvala vam, jednoglasno. Možemo ići na ovaj naš poslanički sat, sat poslaničkih pitanja, shodno tradiciji funkcioniranja Predstavničkog doma, mi smo se odlučili za ovu 2. sjednicu Predstavničkog doma da poslanička pitanja budu na kraju dnevnog reda. Poslanici mogu insistirati da bude to tačka 1. Obavezna tačka, poslanički sat, na početku svake sjednice, o tom potom, možemo se dogovoriti, a imate sat za poslanička pitanja u pismenoj ili usmenoj formi. Usmena forma tri minute, pisana forma traži pisani odgovor itd. Izvolite. Da li je neko danas pripremio poslanička pitanja u usmenoj ili pisanoj formi? Nemamo danas polaničkih pitanja. Ja vam se zahvaljujem na jednom konstruktivnom i uspješnom radu na 2. sjednici Predstavničkog doma Parlamentarne skupštine Bosne i Hercegovine. Sjutra prošireni kolegij u 10.30 ima susret sa OSCE-om, prošireni kolegij. Sjednica je završena u 14.45 sati.